

МИНИСТЕРСТВО НА ЗЕМЕДЕЛИЕТО

**ОБЛАСТНА ДИРЕКЦИЯ „ЗЕМЕДЕЛИЕ” СМОЛЯН**

гр. Смолян, бул. „България” № 14, тел./факс 0301/62078, email:ODZG\_Smolyan@mzh.government.bg

**ДОКЛАД**

**ЗА ДЕЙНОСТТА НА ОБЛАСТНА ДИРЕКЦИЯ “ЗЕМЕДЕЛИЕ” СМОЛЯН**

**ПРЕЗ ПЪРВОТО ТРИМЕСЕЧИЕ НА 2022 ГОД.**

**А. ОБЩА АГРОХАРАКТЕРИСТИКА ЗА ОБЛАСТТА**

1. **РАСТЕНИЕВЪДСТВО**

**1. Площ на земеделските земи** – 681 730 дка, в т.ч. обработваеми – 163 411 дка.

**2. Баланс на земеделските земи**:

* Ниви – 163 411 дка;
* Трайни насаждения – 3111 дка;
* Ливади – 225 658 дка;
* Пасища – 289 551 дка.

Данните са от регистрираните земеделски територии в интегрираната информационна система FERMA Win на общинските служби по земеделие.

**3. Основни видове отглеждани култури:**

3.1. По данни от оперативната селскостопанска информация засeти/засадени площи на територията на областта към 31.03.2021 г.са:

- картофи – 75 дка.

**4. Дейности по Закона за прилагане на Общата организация на пазарите на земеделски продукти на Европейския съюз.**

Във връзка със Закона за закриване на Националната служба по зърното, приетите изменения в Закона за прилагане на Общата организация на пазарите на земеделски продукти на ЕС и вменените на Областните дирекции „Земеделие“ в тази връзка отговорности, ОД „Земеделие“ Смолян:

4.1. Извършва периодичен прием на декларации за наличното количество зърно в обектите за съхранение на зърно на територията на областта съгласно чл. 11, ал. 1 от Наредба № 23 от 29 декември 2015 г. за условията и реда за мониторинг на пазара на зърно, които за първото тримесечие на 2022 г. са 6 броя.

4.2. В изпълнение на чл.58о, ал. 3 от Закона за прилагане на Общата организация на пазарите на земеделски продукти на Европейския съюз са идентифицирани 3 броя предприятия за преработка на зърно (ППЗ), които са подали 3 бр. декларации по образец за количеството преработено зърно.

4.3 Извършени са 2 бр. проверки на ОСЗ (обекти за съхранение на зърно) за достоверност на данни по чл. 11, ал. 1 и са издадени 2 бр. контролни листа от проверка.

4.4 Извършват се дейности по идентификация на производители на зърнени култури с площ над 5 дка.

4.5 Изготвен е 1 бр. доклад за дейностите по Наредба 23/29.12.2015 г. за условията и реда за мониторинг на пазара на зърно

**5. Обследване на площи със земеделски култури и издаване на констативни протоколи.**

В Областна дирекция „Земеделие“ – Смолян е сформирана междуведомствена комисия за обследване на площи със земеделски култури и при необходимост издаване на обикновени и констативни протоколи за 100 % пропаднали площи.

През отчетния период на територията на област Смолян има подадено 1 брой заявление за обследване от земеделски стопанин вследствие на неблагоприятни климатични условия.

.

**6. Дейности по Закона за маслодайната роза**

В изпълнение на дейностите заложени в Закона за маслодайната роза ОД „Земеделие“ води регистри на розопроизводители, розопреработватели и обекти за производство на продукти от цвят на маслодайна роза.

През първото тримесечие на 2022 година в ОД „Земеделие“ – Смолян в Регистър на розопроизводителите фигурира един брой регистриран розопроизводител.

**ІІ. ЖИВОТНОВЪДСТВО**

Оперативна информация в отрасъл животновъдство се събира и изготвя един път годишно, поради което предоставените данни са към 31.12.2021 г.

**1. Брой селскостопански животни** по видове в област Смолян към 31.12.2021 г.

|  |  |
| --- | --- |
| **Вид** | **Брой** |
| **Говеда** - общо | 10565 |
| в т.ч. **крави** | 6458 |
| **Биволи** | 40 |
| в т.ч **биволици** | 30 |
| **Овце** - общо | 32864 |
| в т.ч**. овце - майки** | 28614 |
| **Кози** - общо | 2257 |
| в т.ч**. кози - майки** | 1874 |
| **Свине** - общо | 3 |
| в т.ч**. свине - майки** | 0 |
| **Птици** - общо | 123835 |
| в т.ч. **кокошки носачки** | 97778 |
| **Пчелни семейства** | 6583 |
| **Зайци** - общо | 1644 |
| в т.ч. **зайкини-майки** | 11114 |
| **Еднокопитни** | 1530 |
| **Щрауси** | 14 |
| **Риба** | 382 т. |

**2. Продуктивност за 2021 г**., в т. ч.: краве мляко /общо и средна продуктивност/, овче мляко /общо и средна продуктивност/, месо, яйца.

|  |  |  |  |  |  |
| --- | --- | --- | --- | --- | --- |
| **Вид** | **Мляко** | | **Месо** | **Яйца** | **Пчелен мед** |
| Обща продукт.  хил. л. | Средна продукт.  кг. | Обща продукт.  т. | Обща продукт.  хил. бр. | Обща  продукт.  т |
| **Говеда** | 13055 | 2018 | 440 | - | - |
| **Биволи** | 31 | 1017 | - | - |
| **Овце** | 949 | 33 | 289 | - | - |
| **Кози** | 187 | 100 | - | - |
| **Свине** | - |  | 0,45 | - | - |
| **Птици** | - |  | 92,5 | 12035 | - |
| **Пчелни семейства** | - |  | - | - | 54 |
| **Зайци** | - |  | 3,12 | - | - |
| **Риба** | - |  | 382 | - | - |

**3. Сравнителни резултати** спрямо 2019 и 2020 год.

а/ брой животни:

|  |  |  |  |  |  |
| --- | --- | --- | --- | --- | --- |
| **Вид** | **2021 г.** | **2020 г.** | **2019 г.** | **%**  **2021**  **към 2020** | **%**  **2021**  **към 2019** |
| **Говеда** - общо | 10565 | 8775 | 10 116 | 120 | 104 |
| В т.ч. **крави** | 6468 | 6450 | 6 946 | 100 | 93 |
| **Биволи -** общо | 40 | 34 | 36 | 118 | 111 |
| В т.ч. **биволици** | 30 | 26 | 27 | 115 | 111 |
| **Овце** - общо | 32864 | 32274 | 33 883 | 102 | 97 |
| В т.ч**. овце - майки** | 28614 | 28417 | 29 313 | 101 | 98 |
| **Кози** - общо | 2257 | 1963 | 2 369 | 115 | 95 |
| В т.ч**. кози - майки** | 1874 | 1684 | 1 990 | 111 | 94 |
| **Свине** - общо | 3 | 3 | 12 | 100 | 100 |
| В т.ч**. свине - майки** | 0 | 2 | 2 | - | - |
| **Птици** - общо | 123835 | 141125 | 130 355 | 88 | 95 |
| В т.ч.**кокошки носачки** | 97778 | 99330 | 93 879 | 98 | 104 |
| **Пчелни семейства** | 6583 | 5622 | 6 268 | 117 | 105 |
| **Зайци** - общо | 1644 | 1737 | 1 577 | 95 | 104 |
| В т.ч. **зайкини-майки** | 1114 | 928 | 901 | 120 | 124 |
| **Еднокопитни** | 1530 | 1799 | 1 769 | 85 | 86 |
| **Щрауси** | 14 | 8 | 8 | 175 | 175 |

б/ производство

|  |  |  |  |  |  |
| --- | --- | --- | --- | --- | --- |
| **Вид** | **2021** | **2020 г.** | **2019 г.** | **%**  **2021 към 2020** | **%**  **2021 към 2019** |
| **Краве мляко – л.** | 13055 | 11714 | 12 750 | 111 | 102 |
| **Биволско мляко –л.** | 31 | 27 | 25 | 115 | 124 |
| **Овче мляко – л.** | 949 | 1069 | 1 021 | 89 | 93 |
| **Козе мляко - л.** | 187 | 211,75 | 372,8 | 88 | 50 |
| **Месо ЕРД - т.** | 440 | 304,5 | 279 | 145 | 158 |
| **Месо ДРД - т.** | 289 | 249,4 | 246 | 116 | 117 |
| **Месо–свине - т.** | 0,45 | - | - | - | - |
| **Яйца - хил.бр.** | 12035 | 18369 | 18 224 | 66 | 66 |
| **Пчелен мед - т.** | 54 | 53,6 | 56,66 | 101 | 95 |
| **Риба – т.** | 382 | 1410 | 1 412 | 27 | 27 |

**4. Мляко и месопреработвателни предприятия** на територията на област Смолян.

На територията на областта функционират 22 бр. първи изкупвачи на сурово краве, овче, козе и биволско мляко съгласно чл. 55 д, ал. 4 от Закона за прилагане на общата организация на пазарите на земеделски продукти на Европейския съюз и една кланица за бели меса. Има действащ един брой кланичен пункт за червени меса.

**5. Регистрирани развъдни ферми** – В ОД „Земеделие“ – Смолян се водят регистри на развъдни ферми за производство на елитни и племенни пчелни майки и изкуствени рояци /отводки/, свине, птици и зайци.

6. През първото тримесечие на 2022 г. представител на ОДЗ – Смолян участва в общинска епизоотична комисия, във връзка с повишаване на епизоотичната готовност по отношение на болестта Африканска чума по свинете.

7. Актуализирана е заповед за сформирането на междуведомствена Експертна комисия за оглед на щети по селскостопански животни с № РД-04-11/07.02.2022 г. на директора на ОД „Земеделие“ – Смолян.

8**.** За периода от 01.01.2022 г. до 31.03.2022 г. в Областна дирекция „Земеделие“ – Смолян са подадени 2 бр. заявления и издадени 1 бр. констативен и 1 бр. обикновен протокол от постоянно действаща Експертна комисия за загинали селскостопански животни на регистрирани земеделски стопани, вследствие на неблагоприятни климатични условия

**Б. ОБЛАСТНА ДИРЕКЦИЯ “ЗЕМЕДЕЛИЕ”**

**І. СТРУКТУРА И ЧИСЛЕНОСТ**

Общият числен състав на ОД “Земеделие” Смолян е 60 бр. служители. Общинските служби по земеделие са 9 на брой с 40 бр. служители. Числеността на областната дирекцията е 20 бр. По реда на ПМС № 66/1996 г. работи 1бр. служител - изпълнител в ОД “Зeмеделие” Смолян.

1. **ДЕЙНОСТИ НА ОД “ЗЕМЕДЕЛИЕ” СМОЛЯН**
2. **ДЕЙНОСТИ ВЪВ ВРЪЗКА С ПОДАВАНЕ НА ЗАЯВЛЕНИЯ ПО СХЕМИ И МЕРКИ ЗА ДИРЕКТНИ ПЛАЩАНИЯ**

**1. 1. Теренни проверки.**

През първото тримесечие на 2022 год. не са извършвани теренни проверки.

**1.2. Кампания 2022 за подаване на заявления по схеми и мерки за директни плащания.**

|  |  |  |  |
| --- | --- | --- | --- |
| **ОСЗ** | **Брой създадени заявления**  **към 31.03.2022** | **Общ брой заявления 2021 г.** | **Бр. създадени заявления 2022 г.**  **към**  **Общ бр. заявления 2021 г.**  **%** |
| **Баните** | 34 | 369 | 9 |
| **Борино** | 15 | 229 | 7 |
| **Девин** | 108 | 177 | 61 |
| **Доспат** | 55 | 695 | 8 |
| **Златоград** | 52 | 484 | 11 |
| **Мадан** | 17 | 436 | 4 |
| **Неделино** | 115 | 942 | 12 |
| **Рудозем** | 18 | 183 | 10 |
| **Смолян** | 12 | 314 | 4 |
| **Чепеларе** | 45 | 74 | 61 |
| **ОБЩО** | **471** | **3903** | **12** |

1. **РЕГИСТРИ В ОД „ЗЕМЕДЕЛИЕ“ - СМОЛЯН**

**2.1. Поддържане на архива на Цифровите модели на картата на възстановената собственост и предоставяне на информация на МЗм.**

2.1.1. В изпълнение на указания на МЗм ежемесечно до 30-число се изпраща архив на FERMA под Windows за всички 10 общини в област Смолян.

2.1.2. Своевременно се актуализира електронния регистър на имотите от държавния поземлен фонд в област Смолян, след което се генерира и изпраща файл в МЗм.

При работата по въвеждане на данните в електронния регистър и формирането на данни за МЗм е констатирано, че Интегрираната информационна система  "ФЕРМА" (FERMA) под Windows няма функционалност да формира файл за регистър ДПФ от ОСЗ, с който да се актуализира електронния регистър. Това е причината информацията за имотите с променено предназначение в горска територия и тези, в които е извършена делба да не може да се актуализира.

**2.2. Регистрация и пререгистрация на земеделски стопани, съгласно изискванията на Наредба № 3 от 29 януари 1999 година за създаване и поддържане на регистър на земеделските стопани /сравнителни данни/:**

|  |  |  |  |  |  |
| --- | --- | --- | --- | --- | --- |
| **Регистрирани**  **ЗС** | **01.01.2022 – 31.03.2022 г.** | **01.01.2021 – 31.03.2021 г.** | **01.01.2020 – 31.03.2020 г.** | **% 2022 към 2021** | **%**  **2022 към 2020** |
| 1. | 2. | 3. | 4. | 5. | 6. |
| **ОБЩО:** | **758** | **1105** | **1001** | **69 %** | **76 %** |

**2.2.1.** За първото тримесечие на 2022 година в ОД „Земеделие“ – Смолян са извършени **758** бр. регистрации на земеделски стопани.

**2.2.2.** Новорегистрираните лица са **22 броя.**

**2.2.3.** В изпълнение на чл. 11, ал. 2 от Наредба 3/29.01.1999 г. за създаване и поддържане на регистър на земеделските стопани са извършени **25 броя** актуализации на анкетни карти и формуляри.

**2.2.4.** Съгласно дейностите по чл. 12, ал. 2 от същата наредба са издадени – **18 броя** дубликати на регистрационна карта/анкетна карта на земеделски стопани.

**2.2.5.** Отписаните от Регистър на земеделските стопани от **01.01.2021 г.** до **31.12.2021 година** са **21 броя.**

**2.2.6.** В ОД „Земеделие“ са издадени **14 броя** удостоверения на земеделски стопани.

**2.2.7.** За стопанската 2020/2021 година, са приети и въведени в Регистъра на земеделските стопани - **9 броя** декларации за извършване на дейности с първични фуражи.

**2.2.8.** В изпълнение на чл. 18 от Наредба 3/29.01.1999 година, е предоставена информация на: ТП на НОИ – Смолян, Община Доспат, ОД „Земеделие“ - Кърджали – **8 броя** справки.

**2.2.9.** На териториалните поделения на Агенция по заетостта са изготвени и предоставени **3 броя** справки съгласно чл. 18, ал. 6 от наредбата.

**2.3.2 Регистрация 2022 г. – справка за тютюнопроизводители по общини към 31.03.2022 г.**

|  |  |  |  |  |  |
| --- | --- | --- | --- | --- | --- |
| **Община** | **Брой тютюно- производители** | **Площ имоти (дка)** | **Площ по договор (дка)** | **Количество тютюн по договор (кг)** | **Количество изкупен тютюн (кг)** |
| **Доспат** | **4** | **22** | **22** | **3190** | **0** |
| **Златоград** | **5** | **17** | **17** | **2550** | **0** |
| **Неделино** | **28** | **145** | **121** | **17830** | **0** |
| **Общо:** | **37** | **184** | **160** | **23570** | **0** |

**2.4. Регистрация на правни основания за стопанската 2021/2022 година – от 01.01.2022 г. до 31.03.2022 г.**

|  |  |  |  |
| --- | --- | --- | --- |
| **ОСЗ** | **Договори**  **бр.** | **Имоти**  **бр.** | **Площ**  **дка** |
| Баните | 693 | 1762 | 4839 |
| Борино | 11 | 78 | 88 |
| Девин | 21 | 100 | 201 |
| Доспат | 71 | 413 | 850 |
| Златоград | 8 | 30 | 76 |
| Мадан | 18 | 87 | 206 |
| Неделино | 119 | 770 | 1679 |
| Рудозем | 23 | 74 | 398 |
| Смолян | 42 | 211 | 377 |
| Чепеларе | 21 | 51 | 149 |
| **ОБЩО** | **1027** | **3576** | **8863** |

**4. ИНФОРМАЦИОННО РАЗЯСНИТЕЛНИ КАМПАНИИ И ОБУЧЕНИЕ**

**4.1. Информационно разяснителни кампании и срещи със земеделски стопани.**

През първото тримесечие на 2022 година ОД „Земеделие“ Смолян, съвместно с Областна администрация – Смолян, Областна служба за съвети в земеделието и Областната дирекция на ДФ „Земеделие“ организира „Първи областен земеделски и занаятчийски информационен базар“. В същия, проведен от 13 до 18 март, взеха участие над 20 земеделски стопани, преработватели на земеделска продукция, майстори и занаятчии.

**4.2. Медийни изяви и публикации.**

ОД “Земеделие” Смолян работи активно с представителите на медиите, като предоставя периодично информация за дейностите и мероприятията в областта на земеделието.

**4.3. Обучение на служители от ОД „Земеделие” и ОСЗ – тематика и брой участници:**

|  |  |
| --- | --- |
| **Тематика на обучението** | **Бр. участници от ОД „З” и ОСЗ** |
| Видеообучение на тема: „Разработване на Интегрирана информационна система за пространствени и регистрови данни за изпълнение функциите на МЗм“ | **22** |
| Участие в тестване по фаза приемане на ИИСПРД | **5** |

**5. ДЕЙНОСТИ ПО ЗАКОНА ЗА РЕГИСТРАЦИЯ И КОНТРОЛ НА ЗЕМЕДЕЛСКА И ГОРСКА ТЕХНИКА**

През първото тримесечие на 2022 год. са извършени следните дейности:

5.1. Извършени регистрации на земеделска и горска техника – 62 бр.

5.2. Извършени годишни технически прегледи на земеделска и горска техника – 251 бр., в.ч. мобилна техника – 164 бр. и прикачен инвентар – 87 бр.

5.3. Същевременно с годишните технически прегледи е извършен и контрол на правоспособността на водачите, като не са установени лица без правоспособност за работа с ЗГТ и МЗР.

5.4. Приети, комплектовани и изпратени в МЗХ документи за издаване на свидетелства за правоспособност – 15 бр.

**6. АГРОСТАТИСТИКА**

**6.1. Агростатистически наблюдения от Националната статистическа програма за 2022 г. (НСП ̕ 2020):**

През първото тримесечие на 2022 година в ОД ”Земеделие” – Смолян са проведени следните наблюдения:

* Птицевъдството в България през 2021 г.;
* Преработка на мляко и производство на млечни продукти през 2022 г. (месечни анкети);
  + - Преработка на мляко и производство на млечни продукти през 2021 г.;
    - Дейност на кланиците за бели меса през 2022 г. (месечни анкети);
    - Дейност на кланиците за бели меса през 2021 г.;
    - Дейност на предприятията за преработка на плодове и зеленчуци през 2021 г.

**6.2. Дейности по Системата за земеделска счетоводна информация (СЗСИ):**

* извършени са последните посещения на стопанствата без счетоводство за приключване на отчетната 2021 г.;
* изготвен е годишен доклад за извършените дейности за функциониране на СЗСИ през 2021 г.;
* актуализирана е извадката със стопанства за отчетната 2022 г. и е изпратена за одобрение в МЗм;
* регулярно се изпращат тримесечни отчети за извършената работа и изразходваните средства до Главна дирекция “ЗРП” в МЗм.

**7. ПОЗЕМЛЕНИ ОТНОШЕНИЯ**

Наличната земеделска земя - държавен поземлен фонд към 31.03.2022 г. в област Смолян е с площ 18742.509 дка.

7.1.1. На територията на областта, за стопанската 2021/2022 г., действащите дългосрочни договори са 60 бр. с обща площ 6980.499 дка, от които 261.992 дка са предоставени за отглеждане на едногодишни полски култури, 729,159 дка са ливади и 5989,348 дка са пасища.

7.1.2. На 10.01.2022 г. е проведен търг с тайно наддаване по реда на чл.37 и, ал.14 от ЗСПЗЗ за предоставяне на свободни земи от държавния поземлен фонд, след което е сключен един договор за наем за една стопанска година на ливади и пасища за 10 бр.имоти с обща площ 194.655 дка.

7.1.3. През месец януари са извършени обстойни проверки в цифровата ортофотокарта и Кадастралните карти на землищата за имотите от държавния поземлен фонд, след което е изготвен списък със свободни имоти с НТП пасища, мери и ливади за отдаване под наем или аренда. Списъкът е одобрен със Заповед № РД 46-72/28.02.2022 г. от заместник министъра на земеделието за 733 бр. имоти с обща площ 4532,249 дка и същите са обявени в Общинските служби по земеделие, Областна дирекция „Земеделие“ Смолян и на интернет страницата на дирекцията.

7.1.4. Назначена комисия със Заповед № РД-04-12/17.02.2022 г. на директора на ОД „Земеделие” Смолян на основание чл.37 м от ЗСПЗЗ и параграф 15 от ПЗР към ЗСПЗЗ извърши проверки по сключените договори за наем или аренда на пасища, мери и ливади от държавния поземлен фонд, за спазване условията по чл.37и, ал.4 ЗСПЗЗ.

В област Смолян 32 броя наематели, собственици на пасищни селскостопански животни, които ползват през стопанската 2021-2022 г. имоти от държавния поземлен фонд, не надхвърлят максимално полагащите се площи, описани в чл.37и, ал.4 от ЗСПЗЗ с притежаваните или ползваните с правно основание пасища, мери и ливади.

За един наемател комисията е констатирала, че животновъдния обект с пасищни селскостопански животни е заличен. ОД „Земеделие“ Смолян е прекратила договора за наем и е предложила допълнителен списък на Министерството на земеделието с освободените имоти с НТП - „ливади, мери и пасища“ за одобряване и включването им в процедурата по чл.37и от ЗСПЗЗ за стопанската 2022-2023 г.

**7.2. Възстановяване, продажби, заменки. Дейност на комисиите.**

7.2.1. Продажба на земя по реда на чл.27, ал.6 от ЗСПЗЗ и чл.45а, ал.2 от ППЗСПЗЗ :

Подготвени и изпратени са в МЗм документите на една преписка с искане за издаване на заповед по чл.45а, ал.2 от ППЗСПЗЗ;

7.2.2. Дейност на комисията по чл.17, ал.1, т.1. от ЗОЗЗ.

а/ Проведени са две заседания на комисията по чл.17, ал.1, т.1 от ЗОЗЗ, като са постановени общо 23 бр. решения, както следва:

- издадени решения за утвърждаване на площадки и трасета за проектиране- 8 бр;

- издадени решения за промяна на предназначение на земеделски имоти - 9 бр;

- издадени решения за временно ползване на земеделска земя за неземеделски нужди - 3 бр.

- потвърждаване на решения постановени и влезли в сила преди 25.05.2011 год. - 3 бр.

б/ Във връзка с комплектуване на преписките за промяна на предназначение на земеделски земи са издадени 14 бр. актове за категоризиране на земеделски земи.

**7.3. Дейности по Наредба № 19/27.10.2012 г. за строителство в земеделски земи без промяна на предназначението им.**

- постъпили искания – 5 бр.

- издадени становища по чл.11, ал.1, т.4 – 4 бр.

**7.4. Допълнителни дейности:**

Предоставени са в МЗм, Дирекция «Финанси и управление на собствеността» документи /скици, удостоверения за данъчни оценки, удостоверения за липса на реституционни претенции и други/ по 5 бр. преписки за продажба на имоти с променено предназначение от горските територии.

**7.5 Становища.**

7.5.1. По изясняване на статута на имоти.

- постъпили искания – 2 бр.

- издадени становища – 4 бр.

**7.6. Дейност на комисиите по чл.33, ал.6 от ЗСПЗЗ и чл.11,ал. 1 от ЗВСГЗГФ**

През първото тримесечие на 2022 година са проведени 6 бр. заседания на комисии по чл. 33, ал.6 от ЗСПЗЗ и чл.11, ал. 1 от ЗВСГЗГФ. Постановени са :

* 1 бр. решение по реда на чл.19,ал.8 от ППЗСПЗЗ за 1 бр. имоти;
* 10 бр. решения по чл.14, ал. 1 от ЗСПЗЗ за възстановяване на собственост на земеделски земи в стари реални граници за 35 бр. имоти;
* 1 бр. решение по реда на чл. 11, ал. 1 от ЗВСГЗГФ за 1 бр. имот.

**7.7. Определяне на средно годишно рентно плащане за стопанската 2021/2022 г.**

Комисия, назначена със Заповед № РД-04-01/04.01.2022 г. на директора на ОД “Земеделие“ – Смолян, проведе заседание на 25.01.2022 година, на което на база на изготвена информация от ОСЗ за средните ренти и наеми по регистрирани договори за землищата в област Смолян през 2021 г., определи средно годишно рентно плащане за стопанската 2021/2022 г., регламентирано в § 2е от ДР на ЗСПЗЗ. Същото е публикувано на интернет страницата на дирекцията.